CELEX: 32020D2215
Language: da
Date: 2020-12-22 00:00:00
Title: Kommissionens gennemførelsesafgørelse (EU) 2020/2215 af 22. december 2020 om ændring af bilag I til gennemførelsesafgørelse 2011/630/EU for så vidt angår oplysningerne om Det Forenede Kongerige og visse af kronbesiddelserne i listen over tredjelande eller dele deraf, hvorfra det er tilladt at importere tyresæd til Unionen (meddelt under nummer C(2020) 9552) (EØS-relevant tekst)

28.12.2020   
               
               
                  DA
               
               
                  Den Europæiske Unions Tidende
               
               
                  L 438/54
               
            
         KOMMISSIONENS GENNEMFØRELSESAFGØRELSE (EU) 2020/2215
         af 22. december 2020
         om ændring af bilag I til gennemførelsesafgørelse 2011/630/EU for så vidt angår oplysningerne om Det Forenede Kongerige og visse af kronbesiddelserne i listen over tredjelande eller dele deraf, hvorfra det er tilladt at importere tyresæd til Unionen
         
            
               (meddelt under nummer C(2020) 9552)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med frosset tyresæd og indførsel heraf (1), særlig artikel 8, stk. 1, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesafgørelse 2011/630/EU (2) fastsættes betingelserne for import af tyresæd til Unionen. Særlig indeholder bilag I til nævnte afgørelse en liste over tredjelande eller dele deraf, hvorfra medlemsstaterne tillader import af tyresæd.
                  
               
                     (2)
                  
                  
                     Det Forenede Kongerige har givet de nødvendige garantier, der kræves i gennemførelsesafgørelse 2011/630/EU, for at Det Forenede Kongerige og kronbesiddelsen Jersey kan blive opført i bilag I til nævnte forordning efter udløbet af den overgangsperiode, der er fastsat i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen), uden at det påvirker anvendelsen af EU-lovgivningen i forhold til Det Forenede Kongerige med hensyn til Nordirland, jf. artikel 5, stk. 4, i protokollen om Irland/Nordirland i udtrædelsesaftalen sammenholdt med protokollens bilag 2. Under hensyntagen til de garantier, som Det Forenede Kongerige har givet, bør dette tredjeland og kronbesiddelsen Jersey medtages i bilag I til gennemførelsesafgørelse 2011/630/EU.
                  
               
                     (3)
                  
                  
                     Bilag I til gennemførelsesafgørelse 2011/630/EU bør derfor ændres.
                  
               
                     (4)
                  
                  
                     Da overgangsperioden i udtrædelsesaftalen udløber den 31. december 2020, bør denne afgørelse finde anvendelse fra den 1. januar 2021.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Bilag I til gennemførelsesafgørelse 2011/630/EU ændres som angivet i bilaget til nærværende afgørelse.
         
         
            Artikel 2
            Denne afgørelse anvendes fra den 1. januar 2021.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 22. december 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 194 af 22.7.1988, s. 10.
         
            (2)  Kommissionens gennemførelsesafgørelse 2011/630/EU af 20. september 2011 om import af tyresæd til Unionen (EUT L 247 af 24.9.2011, s. 32).
      
      
         
            BILAG
            I bilag I til gennemførelsesafgørelse 2011/630/EU foretages følgende ændringer:
            
                        1)
                     
                     
                        Efter oplysningerne om Chile indsættes følgende oplysninger:
                        
                                    »GB
                                 
                                 
                                    Det Forenede Kongerige  (*1)
                                    
                                 
                                 
                                     
                                 
                                 
                                     
                                 
                              
                  
                        2)
                     
                     
                        Efter oplysningerne om Island indsættes følgende oplysninger:
                        
                                    »JE
                                 
                                 
                                    Jersey«
                                 
                                 
                                     
                                 
                                 
                                     
                                 
                              
                  
               (*1)  I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter i bilaget referencer til Det Forenede Kongerige ikke Nordirland.«